01/07/2016 | Administración LocalMunicipal
Ames
Bases reguladoras da convocatoria para a creación dunha brigada de prevención e extinción de incendios forestais do Concello de Ames, verán 2016

ANUNCIO Bases reguladoras da convocatoria para a creación dunha brigada de prevención e extinción de incendios forestais do Concello de Ames, verán 2016 Por resolución desta Alcaldía núm.1229/2016, de 28 de xuño, resolveuse a aprobación das bases de selección que rexerán a convocatoria para a creación dunha brigada de prevención e extinción de incendios forestais do Concello de Ames, verán 2016. e que se transcriben a continuación: Bases da convocatoria para a provisión, polo procedemento de urxencia, con carácter temporal e a tempo completo de catro (4) postos de peóns e un (1) posto de xefe de brigada para a formación dunha brigada de prevención e extinción de incendios forestais do Concello de Ames, verán 2016 1. Obxecto. As presentes bases teñen como obxecto a selección e contratación laboral temporal, con carácter urxente, de catro (4) postos de peón e un (1) xefe de brigada, para a formación dunha brigada de prevención e extinción de incendios forestais que prestará servizo no Concello de Ames, ao abeiro do Convenio de colaboración subscrito entre a Consellería do Medio Rural e do Mar da Xunta de Galicia e a entidade local de Ames para a participación na prevención e defensa contra incendios forestais mediante a actuación de medio de prevención e defensa.2. Características dos postos. Causas: Formación dunha brigada de prevención e extinción de incendios forestais que prestará servizo no Concello de Ames Tipo de contato: contrato laboral temporal por obra ou servizo determinado Denominación da obra ou servizo: Prevención e extinción de incendios forestais no Concello de Ames 2016 Área de Adscrición: Concellaría de medio ambiente Contido funcional da brigada: A brigada realizará labores de prevención, que consistirán na roza, rareo e eliminación de restos en vías e camiños forestais, áreas cortalumes ou nas súas faixas de xestión da biomasa de titularidade municipal, ou en superficies sobre as cales a entidade local teña cesión de aproveitamento, uso e/ou desfrute realizada por parte das persoas responsables de acordo co artigo 21 da lei 3/2007, de 9 de abril, de prevención e defensa contra os incendios forestais de Galicia ou superficies de propietario descoñecido, previa acreditación de dita condición. Todo elo cando non sexa posible a mecanización de ditos traballos. A Brigada dará prioridade aos traballos de extinción de incendios forestais respecto aos traballos de prevención. Denominación e características dos postos – 4 peóns para a formación dunha brigada de prevención e extinción de incendios forestais. Segundo o orde de prelación, os 2 primeiros seleccionados estarán contratados 5 meses e os outros 2 estarán contratados 3 meses. Grupo de clasificación profesional (artigo 22.1 do Estatuto dos Traballadores e Anexo I do Convenio Colectivo): V Nivel: 13 Complemento Específico: 5328,85 euros/ anuais Total salario: 1.231,95 euros brutos/mensuais Titulación: Certificado de escolaridade ou titulación superior e estar en posesión do carné de conducir B. Outros coñecementos: Coñecementos de galego. – 1 xefe de brigada de prevención e extinción de incendios forestais. O período de contratación para o xefe de brigada será de 5 meses. Grupo de clasificación profesional (artigo 22.1 do Estatuto dos Traballadores e Anexo I do Convenio Colectivo): III Nivel: 20 Complemento Específico: 8.003,79 euros/ anuais Total salario: 1.743,03 euros brutos/mensuais Titulación: Enxeñeiro de montes, enxeñeiro técnico forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalen. Tamén deberán estar en posesión do carné de conducir B. Outros coñecementos: Coñecementos de galego.3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a. Ter a nacionalidade española, sen prexuízo do disposto no artigo 57 da Lei 7/2007, de 12 de abril, no caso dos nacionais doutros Estados. b. Posuír a capacidade funcional para o desempeño das tarefas. c. Ter cumpridos dezaseis anos. d. Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e. Estar en posesión, ou en condicións de obtelo na data na que remate o prazo de presentación de solicitudes, do título de certificado de escolaridade ou titulación superior e o carné de conducir B no caso dos postos de peóns. No caso do posto de xefe de brigada, deberán estar en posesión dalgunha destas titulacións: enxeñeiro de montes, enxeñeiro técnico forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalente e deberán estar en posesión do carné de conducir B. No caso de titulacións obtidas no estranxeiro deberase estar en posesión da credencial que acredite a súa homologación. f. Conforme aos artigos 54.11 e 56.2 da Lei 7/2007, de 12 de abril, estar capacitado para atender ao cidadán en calquera das linguas oficial de Galicia.4. Presentación de solicitudes. As solicitudes presentaranse, conforme ó modelo que se achega como anexo I, no que se indicará a que posto se opta dos dous posibles (peón ou xefe da brigada), no caso de que se opte aos dous deberase entregar unha solicitude por posto, no Rexistro Xeral do Concello durante os cinco días hábiles seguintes á publicación do anuncio no Boletín Oficial da Provincia. Poderán tamén remitirse na forma determinada no artigo 38.4 da Lei 30/1992, de 26 de novembro, do réxime xurídico das administracións públicas e o procedemento administrativo común. Con ela acompañarase debidamente cotexadas: – Fotocopia do D. N. I. – Fotocopia da titulación esixida no apartado 3. e) segundo o posto ao que se opte. – Fotocopia do carné de conducir B. – Declaración xurada de aceptar as bases e de cumprir os requisitos esixidos no apartado 3 das mesmas. – Relación de méritos acompañada dos xustificantes acreditativos dos mesmos. – Xustificante de ter aboados os dereitos de exame. – As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente.5. Dereitos de exame. Os dereitos de exame ascenden á cantidade de 12,92 euros, no caso de peóns, e no caso de xefe da brigada, 21,52 euros, que deberán ser aboados na conta que ten o Concello na Entidade “ABANCA”: ES7620800317703110000116. Estarán exentos de aboar os dereitos de exame, para calquera dos postos anteriores, as persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o informe sobre períodos de inscrición expedido pola oficina de emprego correspondente). 6. Admisión dos aspirantes. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro de anuncios da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. Toda a documentación, correctamente compulsada, que o/a candidato/a pretenda que se lle tome en conta para o baremo de méritos terá que ser achegada durante o prazo de presentación de solicitudes, non tomándose en consideración a que se achegue con posterioridade ao remate de dito prazo, que será considerada como achega nova de documentación fora de prazo. As reclamacións serán aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro de anuncios da sede electrónica e na páxina web do Concello de Ames.7. Sistema selectivo. A selección, tanto dos postos de peóns como do xefe de brigada, consistirá nun concurso- oposición libre. Fase de concurso: O baremo do concurso será a seguinte: a) Por servizos prestados en idéntico posto ao que se opta, en tarefas de prevención e extinción de incendios, ata un máximo de 3,5 puntos. a.1) En calquera Administración ou en empresas públicas dependentes das mesmas: 0,15 puntos/mes completo traballado. a.2) En empresas privadas: 0,05 puntos/mes completo traballado Forma de acreditación dos servizos: Fotocopia compulsada do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante o nomeamento, a toma de posesión e a certificación da vida laboral expedida pola Tesourería Xeral da Seguridade Social. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. b) Polo coñecemento acreditado do idioma galego (só se valorará o grao superior alegado). c.1) iniciación ou CELGA 2 ou 3: 0,25 punto c.2) perfeccionamento ou CELGA 4: 0,50 punto. Fase de Oposición: 1.º exercicio: Consistirá na resolución por escrito dun cuestionario tipo test composto por 30 preguntas, mais 3 de reserva con 3 respostas alternativas, sendo só unha delas a correcta, relacionado co contido funcional dos postos e coas materias contidas no temario que figura como Anexo III destas bases. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será dunha hora. O cuestionario tipo test será distinto segundo os postos aos que se opte, incrementándose, aínda que o temario sexa o mesmo, o nivel de dificultade das preguntas para o posto de xefe da brigada respecto do posto de peón. Este exercicio terá carácter eliminatorio e cualificarase de 0 a 6 puntos, debéndose obter unha puntuación mínima de 3 puntos para superalo, correspondendo ao Tribunal determinar cal é o número de preguntas acertadas necesario para alcanzar esta puntuación mínima, que non ten por que corresponderse necesariamente co 50% das preguntas acertadas.2.º exercicio: De carácter obrigatorio e eliminatorio, tanto para os peóns como para o xefe de brigada. Só poderán realizar este exercicio os que houberan superado o primeiro exercicio da fase de oposición. Este exercicio consistirá na realización da seguinte proba física de esforzo, co obxecto de comprobar se a persoa aspirante ten unha condición axeitada de saúde a aptitude física. A súa cualificación será apto/non apto e só se permite un intento. A proba e a puntuación mínima a acadar será a mesma independentemente do posto ao que se opte. Proba de banco. Emprégase un banco de 40 cm de altura para homes e 33 cm para mulleres, co que se subirá e baixará a razón de 90 movementos por minuto (22,5 veces/minuto) durante un período de cinco (5) minutos, sendo necesario para ser considerado apto obter como mínimo os parámetros de capacidade aeróbica, pola aplicación dos resultados de idade, peso e pulsacións segundo as táboas propias desta proba que se acompañan como anexo III, sendo esta puntuación mínima de 38 puntos. Cualificación definitiva: A puntuación final obterase sumando as puntuacións acadadas na fase de Oposición e a obtida na fase de Concurso. No caso de empate na puntuación total dirimirase a favor da persoa que obtivera maior puntuación no primeiro exercicio da fase de oposición. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia (letra “O”, DOG núm.29 de 03/02/2016). Nos apelidos compostos coa preposición de, da, de la, d’. a mesma non será tida en conta (por exemplo: Mertxe Cristian Marius Sagal Maik. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome.8. Tribunal cualificador. O Tribunal poderá dispoñer a incorporación de asesores especialistas. Ditos asesores colaborarán co Tribunal unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, como nas demais normas aplicables.9. Proposta do tribunal. Tras a fase de concurso, o Tribunal fará pública a puntuación obtida polos/as candidatos/as no taboleiro de anuncios da sede electrónica e na páxina web do Concello de Ames. Finalizado o proceso selectivo da fase de Oposición, o Tribunal fará pública a puntuación total dos/as candidatos/as, propoñendo a contratación dos/as catro (4) aspirantes que houberan obtido maior puntuación dos presentados aos postos de peóns, os 2 primeiros serán contratados por 5 meses e os 2 seguintes por 3 meses, e ao aspirante (1) que houbera obtido maior puntuación no caso dos presentados ao posto de xefe da brigada e que será contratado por 5 meses. Os aspirantes seguintes, se os houbera, por orden descendente de puntuacións, serán propostos polo Tribunal para formar parte dunha lista de substitucións de peóns e de xefes da brigada para cubrir posibles ausencias do persoal titular.10. Contratación. A Alcaldia-Presidencia resolverá a contratación dos/as aspirantes propostos/as polo tribunal, así como a relación de aspirantes que formarán parte da lista de substitucións de peóns e xefe da brigada de prevención e extinción de incendios forestais que prestará servizo no Concello de Ames.11. Incidencias. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases.12. Publicidade do proceso selectivo. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do Concello. ANEXO I MODELO DE SOLICITUDE D./D.ª …………………………………….……………., con DNI n.º ………….………, domicilio a efecto de notificacións en ……………………………………….……., teléfono de contacto ………………………., solicita tomar parte no proceso de selección para a contratación de (4 peóns, 1 xefe da brigada de prevención e extinción de incendios forestais do Concello de Ames) 1., declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación: 1. Fotocopia do D. N. I. (cotexada). 2. Fotocopia da titulación esixida no apartado 3 segundo o posto ao que se opte (cotexada). 3. Fotocopia do carné de conducir B.4. Declaración xurada de aceptar as bases e de cumprir os requisitos esixidos no apartado 3 das mesmas.5. Relación de méritos acompañada dos xustificantes acreditativos dos mesmos (orixinais ou copias cotexadas). 6. Xustificante de ter aboados os dereitos de exame, ou de estar eximido do seu pago conforme ao apartado 5 das bases. Ames, a. de. de 2016. ANEXO II TEMARIO 1. A defensa contra os incendios forestais en Galicia. Estrutura, organización e competencias. A defensa contra incendios forestais a nivel municipal.2. Os incendios forestais. Factores que interveñen nos incendios e na súa propagación.3. Prevención contra os incendios. Accións de prevención. Ferramentas.4. Accións básicas de extinción. Ataque directo e indirecto. Máquinas e ferramentas de extinción.5. Equipos de protección individual e medidas de seguridade 6. A xeografía do concello de Ames e a zonificación dos riscos. Infraestruturas viarias e recursos para extinción. ANEXO III Ames, 28 de xuño de 2016. O alcalde José M. Miñones Conde 1 Indicar o posto ao que se opta dentro das dúas opcións posibles.